ਅਨੁਪ੍ਰੀਯਾ ਗੋਏਨਕਾ
ਅਨੁਪ੍ਰੀਯਾ ਗੋਏਨਕਾ (ਜਨਮ 29 ਮਈ 1987)  ਇੱੱਕ ਭਾਰਤੀ ਅਦਾਕਾਰਾ ਅਤੇ ਮਾਡਲ ਹੈ ਜੋ ਹਿੰਦੀ ਅਤੇ ਤੇਲਗੂ ਫਿਲਮਾਂ ਵਿੱੱਚ ਕੰਮ ਕਰਦੀ ਹੈ। ਉਸ ਨੇ ਸਭ ਤੋਂ ਪਹਿਲਾਂ 2013 ਵਿੱੱਚ ਯੂਪੀਏ ਸਰਕਾਰ ਦੇ ਭਾਰਤ-ਨਿਰਮਾਣ ਦੇ ਇਸ਼ਤਿਹਾਰ ਅਤੇ ਮੰਤਰਾ ਬ੍ਰੈਡ ਲਈ ਭਾਰਤ ਦੀ ਪਹਿਲੀ ਲੈਸਬੀਅਨ ਐਡ ਵਿੱਚ ਭੂਮਿਕਾ ਨਿਭਾਉਣ ਲਈ ਸ਼ੋਹਰਤ ਹਾਸਲ ਕੀਤੀ। ਗੋਏਨਕਾ ਨੇ 2013 ਦੀ ਤੇਲਗੂ ਫਿਲਮ ਪੋਟੂਗਾਦੂ, ਨਾਲ ਆਪਣਾ ਪਹਿਲਾ ਸਕ੍ਰੀਨ ਰਿਲੀਜ਼ ਕੀਤਾ ਸੀ,  ਉਸ ਤੋਂ ਪਹਿਲਾਂ 2013 ਦੀ ਸ਼ੌਰਟ ਫਿਲਮ 'ਵਰਥ ਦ ਕਿਸ' ਵਿੱੱਚ ਭੂਮਿਕਾ ਨਿਭਾਈ ਸੀ। ਉਸਨੇ ਬਾਅਦ ਵਿੱੱਚ ਕਾਮੇਡੀ-ਡਰਾਮਾ ਬੌਬੀ ਜਸੂਸ (2013), ਨਾਟਕ ਪਾਠਸ਼ਾਲਾ (2014), ਐਕਸ਼ਨ ਕਾਮੇਡੀ ਡੀਸ਼ੂਮ (2016) ਅਤੇ ਅਪਰਾਧ-ਨਾਟਕ ਡੈਡੀ (2017) ਵਿੱੱਚ ਕੰਮ ਕੀਤਾ। ਉਸਨੇ ਐਕਸ਼ਨ ਥ੍ਰਿਲਰ ਟਾਈਗਰ ਜਿੰਦਾ ਹੈ (2017) ਅਤੇ ਨਾਗਮਤੀ ਵਜੋਂ ਪਦਮਾਵਤ (2018) ਵਿੱੱਚ ਭੂਮਿਕਾ ਨਿਭਾਈ, ਜੋ ਕਿ ਵੱਡੀਆਂ ਭਾਰਤੀ ਫਿਲਮਾਂ ਵਿਚੋਂ ਇੱਕ ਹਨ। ਇਹ ਸਾਰੀਆਂ ਸਾਰੀਆਂ ਹੁਣ ਤੱਕ ਦੀਆਂ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀਆਂ ਭਾਰਤੀ ਫਿਲਮਾਂ ਵਿੱਚ ਸ਼ਾਮਲ ਹਨ। ਉਸ ਨੇ ਰਬਿੰਦਰਨਾਥ ਟੈਗੋਰ ਦੀਆਂ ਕਹਾਣੀਆਂ ਨਾਲ ਆਪਣੀ ਵੈੱਬ ਸ਼ੁਰੂਆਤ ਕੀਤੀ ਅਤੇ ਸੈਕਰਡ ਗੇਮਜ਼, ਅਭੈ, ਕ੍ਰਿਮੀਨਲ ਜਸਟਿਸ, ਅਸੁਰ: ਵੈਲਕਮ ਟੂ ਯੂਅਰ ਡਾਰਕ ਸਾਈਡ, ਆਸ਼ਰਮ ਅਤੇ ਕ੍ਰਿਮੀਨਲ ਜਸਟਿਸ: ਬੰਦ ਦਰਵਾਜ਼ਿਆਂ ਦੇ ਪਿੱਛੇ ਵਰਗੀਆਂ ਸਫਲ ਲੜੀਵਾਰਾਂ ਵਿੱਚ ਦਿਖਾਈ ਦਿੱਤੀ ।